b"\n_START_ARTICLE_\nCan Petit (Terrassa)\n_START_SECTION_\nDescripci\xc3\xb3\n_START_PARAGRAPH_\nEs tracta d'una estructura t\xc3\xadpica de masia vallesana del pla, que consta d'un cos principal de planta baixa i pis i construccions adjacents com s\xc3\xb3n els graners, les corts i els corrals. T\xc3\xa9 un portal adovellat i teulat a dues aig\xc3\xbces, rellotge de sol i pallissa coberta. La fa\xc3\xa7ana presenta una composici\xc3\xb3 asim\xc3\xa8trica._NEWLINE_Els edificis annexos al mas s\xc3\xb3n, a la banda oriental, dos magatzems; a l'angle nord-est, un altre magatzem i la casa del vigilant; i, al nord, el celler. D'aquest surt una ala cap a l'oest, l'habitatge actual dels masovers, i al sud l'era \xc3\xa9s tancada per un cobert."